num_pages: 383
description: Olivia asuu Lontoossa ja työskentelee antikvariaatissa. Hänen turvallinen elämänsä on alkanut murentua aviomiehen kuoleman jälkeen. Olivia on kärsinyt rotusyrjinnästä eikä voi unohtaa tahitilaisen äitinsä kohtaloa. Maailma on muuttunut, mutta myös uusi suvaitsevaisuus pelottaa Oliviaa. Miten hän tulee toimeen ilman suojavärejään?Olivian poika Matthew ei suojavärejä tarvitse. Hän on ylpeä sekä äitinsä juurista että isänsä suomalaistaustasta. Työ lavastajana antaa hänelle tilaisuuden matkustaa Suomeen, jota hän pitää henkisenä kotimaanaan.Miia Jansson on saanut kesäksi töitä samasta elokuvaprojektista kuin Matthew. Hän kiinnostuu vaiteliaasta nuoresta miehestä ja tämän suvun historiasta. Mutta onko Suomi sittenkään Matthew’n kotimaa, ja tahtooko hän liittää tarinansa Miian tarinaan?Miian ja Matthew’n suhteen taustalla pyörii elokuva, joka käsittelee suomalaisen pojan ja muslimitytön kiellettyä rakkautta. Kulttuurit kohtaavat kipeästi kuvissa ja todellisuudessa
language: Finnish
title: Toisen taivaan alla
publisher: Otava